32001D0288
L 099/11
JURNALUL OFÍCIAL AL UNIUNII EUROPENE
DECIZIA COMISIEI
din 3 aprilie 2001
de modificare a Directivei 93/53/CEE a Consiliului de introducere a unor măsuri comunitare minime pentru controlul anumitor boli ale peștilor, cu privire la lista laboratoarelor naționale de referință pentru boli ale peștilor
[notificată cu numărul C(2001) 1012]
(Text cu relevanță pentru SEE)
(2001/288/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 93/53/CEE a Consiliului din 24 iunie 1993 de introducere a unor măsuri comunitare minime pentru controlul anumitor boli ale peștilor (1), astfel cum a fost modificată ultima dată prin Directiva 2000/27/CE (2), în special articolul 18 alineatul (2),
întrucât:
(1)
Articolul 12 alineatul (1) din Directiva 93/53/CEE prevede că statele membre se asigură că în fiecare stat membru se desemnează un laborator național de referință, cu instalații și personal calificat care să îi permită să determine în orice moment, în special când boala respectivă apare pentru prima dată, tipul, subtipul și varianta agentului patogen relevant și să confirme rezultatele obținute de laboratoarele regionale de diagnostic.
(2)
Lista laboratoarelor naționale de referință pentru boli ale peștilor este stabilită în anexa A la Directiva 93/53/CEE.
(3)
Această listă trebuie actualizată.
(4)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Anexa A la Directiva 93/53/CEE se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 3 aprilie 2001.